napsütés – annabies
Tavaszodik… még itt is 🙂 Lassacskán olvadozik a hó. A sípályákon már nem olyan nagy élvezet siklani, a hó vizes, ragadós. A napsütés azonban fantasztikusan feltölt! Még mindig van vagy 60 cm hó a kertben, de már van remény. A hőmérő higanyszála sem sokkal csúszik 0 fok alá, azt is csak éjjel. A fafogyasztásunkból is látszik, hogy nincs már olyan fogvacogtató hideg. Az egész elmúlt hét csodálatos volt. Hétvégén ugyan a pocakom vacakolt, így nem mentem siklani, de szombaton lementünk Vevey-be melegedni… legalábbis azért mentünk oda, hogy a tóparton töltődjünk tovább… ehhez képest a színtelen, szürke, ködös tópart fogadott… persze ez kiszámíthatatlan, minden nap más a tó, mások a környező hegyek. Azért volt bicajozás, korzózás, csöppnyi játszóterezés. Ezt még Paccots-ban nem tudjuk megtenni, hiszen a hó megakadályoz benne… de jön még kutyára dér… azaz gyerekre tavasz!